  Майя Бывальцева Удмуртилэн тӧроез Александр Бречалов элькунысь мерлык политикая но ужъя министре Татьяна Чураковаез юнматон сярысь пуктэтэз юнматӥз. Со сярысь ужкагаз улосвыл тӧролэн но кивалтэтлэн нимлыко сайтазы 12-тӥ толсуре шараямын. Тодэ вайытом, Эгра ёросэн кивалтӥсь Татьяна Чуракова 4-тӥ коньывуонысен элькунысь мерлык, семья но демографи политикая министерствоен кивалтыны кутскиз. Удмуртиысь кивалтэтлэн выль ёзсӧзнэтазта удысэт ужъя но миграци политикая министерствоен огазеямын. Та нуналъёсы, 8-тӥ толсуре, ужъя министрлэсь ужзэ быдэсъясь Надежда Губская интыужысьтыз ас мылкыд каремезъя кошкиз. ВАТСАН Татьяна Юрьевна Чуракова. Вордӥськиз 22-тӥ куартолэзе 1968-тӥ арын.   1990-тӥ арын Удмурт кун университетэз «историяя дышетӥсь» ӧнеръя йылпумъяз, 2000-тӥ арын — Кун службая Урал академиез «менеджер» ӧнеръя.   1990–1994 аръёсы — Эграысь 4 номеро шоръёзо школаын историяя дышетӥсь;  1994–1999 аръёсы — Эгра ёрос администрациысь егитъёслэн политиказыя ёзэтлэн кивалтӥсез;  1999–2002 аръёсы — Эгра ёрос администрациысь егитъёсын ужанъя ёзэтлэн кивалтӥсез;  2002–2007 аръёсы — Эгра ёрос администрацилэн тӧроезлэн воштӥсез;  2007–2016 аръёсы — Эгра ёрос администрацилэн тӧроезлэн нырысетӥ воштӥсез;  2016-тӥ арысен — «Эгра ёрос» муниципал кылдытэтлэн тӧроез;  2017-тӥ арын 4-тӥ коньывуонысен — Удмуртиысь мерлык, семья но демографи политикая министр.  Удмурт Элькунысь кивалтэтлэн данъян грамотаеныз, Удмурт Элькунысь Кун Кенешлэн данъян грамотаеныз пусъемын. «Удмурт Элькунысь кун но муниципал службаысь дано ужась» ним сётэмын. Быземын, вить нылпиосыз. Тегъёс: Политика Удмуртия кивалтэт АлександрБречалов ТатьянаЧуракова  